पाएं अपने शहर की ताज़ा ख़बरें और फ्री ई-पेपरडाउनलोड करें
अब शहर से लगे ग्रामीण इलाके भी कोरोना की चपेट में आना शुरू हो गए हैं। इंदौर जिले के ग्रामीण क्षेत्र में अब तक 2100 लोग कोरोना पॉजिटिव पाए गए हैं। इन गांवों में मौतें भी हुई हैं। इसे रोकने के लिए इंदौर शहर की सीमा से लगे ग्रामीण इलाकों की सीमा सील करने की तैयारी है। रास्तों को बांस-बल्ली से सील किया जाएगा। इसके लिए पुलिस और जिला प्रशासन की टीम बनाई गई है।
जिला प्रशासन और पुलिस प्रशासन की टीम 20 लोगों की टोली बनाकर बारी बारी से गांव के बाहर पहरा देगी। लगातार देखा जा रहा है कि गांव में कोरोना का मरीज लगातार शहर की ओर आ रहे है। इसी को देखते हुए इंदौर शहर से लगे कोई गांव को जल्द सील कर दिया जाए।
इसके साथ ही यह भी तय हुआ कि जिस तरह से पिछले साल गांव के लोगों की टोलियां बनाकर सीमाएं सील की गई थी, उसी तरह से गांव के बाहर बांस-बल्ली लगाकर रास्ते बंद किए जाएंगे। बाहरी लोगों का आवागमन बंद किया जाएगा। साथ ही गांव के लोगों को भी बाहर जाने से रोकेंगे।
20-20 लोगों की टोलियां तैयार की हैं। बैठक में तय हुआ कि मेडिकल इमरजेंसी के लिए तो गांव वालों को बाहर जाने की परमिशन रहेेगी, लेकिन जरूरत के सामान की व्यवस्था के लिए जिला प्रशासन के अधिकारियों से सामंजस्य बनाकर गांव की दुकानों पर सामग्री की आपूर्ति की जाएगी, वहीं गरीब मजदूरों को अनाज बंटवाने के लिए आंगनवाड़ी कार्यकर्ता और गांव के पटवारियों का चयन किया गया है। इसके साथ ही मेडिकल किट बांटने की जवाबदारी स्वास्थ्य विभाग को दी गई है।
200 से ज्यादा ग्राम पंचायतों में फैला संक्रमण
जानकारी के अनुसार, इंदौर जिले में 312 ग्राम पंचायतें हैं, जिनमें से 200 से ज्यादा में कोरोना संक्रमित मरीज मिल चुके हैं। सबसे ज्यादा मरीज महू विकासखंड में 1149, सांवेर विकासखंड में 576 कोरोना पॉजिटिव पाए गए हैं।
MP में 17 मई सुबह 6 बजे तक लॉकडाउन:CM शिवराज ने कहा- गाइडलाइन का सख्ती से पालन करना होगा, गांव में संक्रमण नहीं रोका तो स्थिति भयावह हो जाएगी
लापरवाही से बिगड़े हालात
माना जा रहा है कि गांवों में लोग कोरोना से बीमार पड़े और वहीं पर इलाज कराते रहे। उन्होंने कोरोना टेस्ट नहीं कराया और इसका खामियाजा उन्हें जान देकर चुकाना पड़ा। इससे कोरोना का संक्रमण भी फैल गया। बीते दिनों सरकार ने कृषि उपज की खरीदारी की थी। माना जा रहा है कि उसी दौरान कोरोना संक्रमण ग्रामीण इलाकों में फैल गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn